Marshallinseln
D Marshallinsle si en Inselgruppe im westlige Pazifische Ozean, wo zu Mikronesie ghört. Politisch si d Marshallinsle under em Name Republik Marshallinsle (marshallesisch Aolepān Aorōkin M̧ajeļ) en Inselstaat, wo die ganzi Inselgruppe umfasst.

Geographii 
D Marshallinsle bestöhn us zwei fast parallele Insel- beziehigswiis Atollchettene: D Ratak-Chetti (Sunneufgangsinsle) mit 14 Atoll und 2 Insle im Oste und d Ralik-Chetti (Sunnenundergangsinsle) mit 15 Atoll und 3 Insle im Weste.

Zu de Inselchettene ghöre im Ganze 1.156 grösseri und chliineri Insle und 870 Riff. Si si über e Gebiet vo 1.900.000 km² im mittlere Pazifik verstreut.

S Klima isch füecht und heiss mit ere Rägezit vom Mai bis zum Novämber. D Insle wärde glägentlig vo Taifun heimgsuecht.

Zwei Drittel vo dr Bevölkerig läbe uf de Insle vom Majuro-Atoll und uf Ebeye. Die andere Insle si nume dünn besiidlet oder unbewohnt wil Arbets- und Entwickligsmöglichkeite fehle.

D Hauptstadt isch d Gmeind Majuro im Südoste vom Atoll mit em gliiche Name.

Bevölkerig 

D Amtssprooche si Marshallesisch und Änglisch.

90 Prozänt vo dr Bevölkerig ghöre zur Unabhängige Protestantische Chille vo de Marshallinsle, 8,5 Prozänt si römisch-katholisch.

Litratur 
 
 
 
 
  Download: http://cchph.net/portfolio/dt/publication.html
  Download: http://cchph.net/portfolio/dt/publication.html
  Download: http://cchph.net/portfolio/dt/publication.html
  Download: http://cchph.net/portfolio/dt/publication.html
  Download: http://cchph.net/portfolio/dt/publication.html

Weblingg 

 Länderinformatione vom Uswärtigen Amt zu de Marshallinsle
 Website vo dr Regierig vo de Marshallinsle (ängl.)

Land
Staat in Australie und Ozeanie
Inselgruppe (Pazifische Ozean)
Inselstaat
Mitgliid i der UNO